Diari Oficial de la Generalitat Valenciana


Sumari del DOGV 6912, del 28-11-2012 (2012/10614)

RESOLUCIÓ d'11 de setembre de 2012, de la Direcció General d'Energia, per la qual s'atorga l'autorització administrativa per a les instal·lacions elèctriques de distribució de la nova subestació transformadora de 220/20 kV, denominada ST Parc de Capçalera, en ubicació subterrània, situada en el terme municipal de València, província de València, s'aprova el projecte tècnic d'execució i es declara, en concret, la seua utilitat pública (ATASCT/2010/256/46).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6912

Data del DOGV
:   28-11-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/10482


Data del document
:   11-09-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ d'11 de setembre de 2012, de la Direcció General d'Energia, per la qual s'atorga l'autorització administrativa per a les instal·lacions elèctriques de distribució de la nova subestació transformadora de 220/20 kV, denominada ST Parc de Capçalera, en ubicació subterrània, situada en el terme municipal de València, província de València, s'aprova el projecte tècnic d'execució i es declara, en concret, la seua utilitat pública (ATASCT/2010/256/46). [2012/10654]  
Vista la sol·licitud presentada per Iberdrola Distribución Eléctrica, SAU, domiciliada als efectes de notificacions a 48786 Erandio, (Biscaia), c/ Ribera d'Axpe núm. 5, en data 21 de setembre de 2010, davant del Servici Territorial d'Energia de València, en què sol·licita que se li concedisca l'autorització administrativa per a les instal·lacions elèctriques de distribució de la nova subestació transformadora a 220/20 kV, ST Parc de Capçalera, instal·lació soterrada davall la rotonda circular en la confluència de les avingudes Pío Baroja, General Avilés i Bulevard Nord, al terme municipal de València, província de València, s'aprove el projecte tècnic d'execució i es declara, en concret, la seua utilitat pública. (ATASCT/2010/256/46).  
A la mencionada sol·licitud, s'adjunta el projecte tècnic de l'esmentada instal·lació, firmat pel tècnic competent.  
Vist que es va realitzar la informació pública de la mencionada sol·licitud en el Diari Oficial de la Comunitat Valenciana del dia 19 de gener de 2011, en el Butlletí Oficial de la Província de València de 14 de gener de 2011, en el diari Las Provincias de 5 de gener de 2011 i en el tauler d'anuncis de l'Ajuntament de València, únic municipi afectat pel projecte, i es va complementar posteriorment per mitjà d'anuncis en el Diari Oficial de la Comunitat Valenciana del dia 24 de febrer de 2011, en el Butlletí Oficial de la Província de València de 2 de març de 2011, en el diari Las Provincias d'1 de març de 2011 i en el tauler d'anuncis de l'Ajuntament de València, als efectes previstos en l'article 9 del citat Decret 88/2005, de 29 d'abril, en l'article 144 del Reial Decret 1955/2000, d'1 de desembre, en l'article 9 del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació Ambiental, en el Decret 162/1990, de 15 d'octubre, pel qual s'aprova el Reglament d'Impacte Ambiental modificat pel Decret 32/2006, de 10 de març, i en el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana.  
  
D'acord amb la documentació que hi ha en l'expedient, no s'han presentat al·legacions a la instal·lació projectada.  
Vist que de conformitat amb el que preveu l'article 9 del Reial Decret Legislatiu 1/2008, d'11 de gener, s'ha procedit a emetre consulta a les administracions públiques afectades per a la definició de l'amplitud i del nivell de detall de l'estudi d'impacte ambiental.  
  
Vist que d'acord amb el mencionat Decret 88/2005, de 29 d'abril, es va traslladar a l'Ajuntament de València la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixa entitat, als efectes de prestar-ne la conformitat o l'oposició, i simultàniament es va traslladar al referit Ajuntament, d'acord amb l'article 75 de la Llei 16/2003, de 17 de desembre, i amb l'article 72 de la Llei 16/2008, de 22 de desembre, ambdós de Mesures Fiscals, de Gestió Administrativa i Financera i d'Organització de la Generalitat, que sol·licita informe sobre l'adaptació del projecte al planejament urbanístic que siga aplicable.  
  
L'Ajuntament de València va contestar i va manifestar que, després de l'examen de la documentació aportada, han sigut consultats els servicis municipals corresponents, i han assenyalat aquells que no han informat en termini, tots el que han contestat en sentit favorable, sense haver oposat inconvenient o cap observació, i aquells altres servicis que han informat amb condicions específiques a la instal·lació projectada.  
Del mencionat informe s'ha donat trasllat a l'empresa sol·licitant, que va manifestar la seua conformitat amb el contingut de les condicions referides, i va indicar que seran tingudes en compte, igual que per a qualsevol altre servici, i es reposaran en cas de veure's afectats amb la supervisió dels tècnics municipals que es considere.   
El referit escrit es va traslladar a l'Ajuntament de València, havent-se pronunciat alguns dels servicis municipals que es ratifiquen en els seus informes anteriors.  
Vist que de la documentació que hi ha en l'expedient no hi ha afectació a la resta de les administracions públiques, organismes i, si és el cas, empreses de servicis públics o d'interés general que puguen veure's afectats per la instal·lació.   
Vist que el Servici Territorial d'Energia de València, ha informat favorablement la instal·lació sol·licitada.  
Vist que figura en l'expedient còpia de la Resolució emesa amb data 11 de juny de 2012 pel director general d'Avaluació Ambiental i Territorial, de la Conselleria d'Infraestructures, Territori i Medi Ambient, per mitjà de la qual s'estima acceptable, als efectes ambientals únicament, i sense perjuí de l'obtenció prèvia de les autoritzacions sectorials que hi siguen aplicables, el projecte d'execució de la nova subestació transformadora de 220/20 kV denominada ST Parc de Capçalera, i la seua línia de connexió entrada/eixida des de la línia de 220 kV Font de Sant Lluís-Beniferri, promogut per Red Eléctrica de España, SAU, i Iberdrola Distribución Eléctrica, SAU, en el terme municipal de València, província de València, sempre que este es desenrotlle amb les previsions del projecte, l'estudi d'impacte ambiental i la resta de documentació que hi ha en l'expedient, i amb les condicions que es recullen en la part dispositiva de la present resolució.   
  
Vist que el projecte presentat té entre la documentació els plans pertinents a escala adequada, està suficientment detallat i conté una relació concreta i individualitzada dels béns i drets afectats.  
  
Vist que la sol·licitud i documentació adjunta reunix una definició i concreció de les característiques tècniques que garantisquen la major seguretat i la millor funcionalitat de la subestació transformadora, i estos són els paràmetres que condicionen i obliguen principalment a adoptar l'establiment de la instal·lació elèctrica, amb independència de les afectacions que a tercers puguen representar, i això sense perjuí d'indemnitzar adequadament estes.  
Vist que d'acord amb el projecte presentat, la finalitat de la subestació transformadora és donar resposta amb la deguda garantia, a l'augment de potència demandada en la ciutat de València, com a conseqüència de l'augment vegetatiu, tant residencial com industrial, unit a la saturació de la capacitat de potència existent de les subestacions que donen subministrament elèctric actualment a la ciutat.  
Atés que d'acord amb l'article 38 del Reial Decret 1955/2000, d'1 de desembre, les instal·lacions l'autorització de les quals se sol·licita constituïxen instal·lacions de distribució d'energia elèctrica.  
Atés que la present instal·lació en estar radicada íntegrament en territori de la Comunitat Valenciana, i no estar enquadrada dins de les previstes en l'article 3.2.a) de la Llei 54/1997, de 27 de novembre, del Sector Elèctric, que corresponen a l'administració General de l'Estat, la Generalitat Valenciana és la competent per a la seua tramitació i autorització.  
Atés que la sol·licitud ha complit els tràmits establits en la Llei 54/1997, de 27 de novembre, i en el Reial Decret 1955/2000, d'1 de desembre, així com en el Decret 88/2005, de 29 d'abril.  
Atés que esta Direcció General és competent per a la resolució d'este expedient, d'acord amb el que establix l'article 17 del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç, en la redacció donada pel Decret 122/2011, de 16 de setembre, concordat amb l'article 4.1.a) del Decret 88/2005, de 29 d'abril.  
  
Esta Direcció General d'Energia, resol:  
  
Primer  
Atorgar a Iberdrola Distribución Eléctrica, SAU, l'autorització administrativa per a les instal·lacions elèctriques de distribució de la nova subestació transformadora de 220/20 kV, denominada ST Parc de Capçalera, soterrada davall la rotonda circular en la confluència de les avingudes Pío Baroja, General Avilés i Bulevard Nord en la ciutat de València, i les característiques tècniques principals, de la qual són les següents:  
Transformadors de potència:   
El sistema de transformació esta compost per la instal·lació d'un transformador de potència d'instal·lació d'interior, situat en el seu cubiculum corresponent en l'edifici i de característiques següents:  
- Potència nominal: 50 MVA.  
- Relació de transformació, 225.000±9x2.500/21.500 V  
- Grup de connexió: YNd11  
- Freqüència 50 Hz  
- El born del neutre anirà directament connectat a terra.  
En paral·lel amb l'eixida en 20 kV del transformador de potència (T-1), s'instal·la una reactància trifàsica per a limitar el corrent de defecte a terra, que s'ubicarà, en el mateix compartiment que el transformador, amb les característiques següents:  
- Tensió nominal: 20 kV  
- Freqüència, 50 Hz  
- Grup de connexió, en ZIG-ZAG  
- Intensitat de defecte a terra, 500 A.  
- Duració del defecte a terra, 30 segons.  
Esta reactància serà trifàsica, aïllada en oli, i en cada una de les fases i en el neutre porten incorporats transformadors d'intensitat tipus Bushing de les característiques següents:  
- En cada fase: 3T/i tipus BR, relació 300/5 A, 15 VA, 5P20.  
- En el Neutre: 1T/i tipus BR, relació 300/5 A, 15 VA 5P20.  
Sistema elèctric de 20 kV:   
Estarà format per una instal·lació blindada, interior, amb envoltant metàl·lica i aïllament per a 24 kV, en hexafluorur de sofre (SF6), amb una configuració de doble barra, compost per les següents posicions, en el mòdul següent:  
- Mòdul 1, compost per (17 posicions):  
Deu posicions de línia, compostes per: un interruptor automàtic; un seccionador de tres posicions (obert, tancat i presa de terra); un seccionador de dos posicions (obert, tancat); tres transformadors d'intensitat toroïdals; un transformador toroïdal que comprén les tres fases; tres terminals endollables; i testimonis de presència de tensió.   
  
Una d'estes posicions s'adaptarà per a l'arribada del TSA-2  
Una posició d'enllaç de barra, composta per: un interruptor automàtic; tres transformadors d'intensitat; i dos seccionadors de dos posicions.  
Una posició de mesura, composta per: sis transformadors de tensió; i dos seccionadors de tres posicions.   
Una posició de transformador, composta per: un interruptor automàtic; un seccionador de tres posicions; un seccionador de dos posicions; tres transformadors d'intensitat toroïdals; nou terminals endollables; i testimonis de presència de tensió.  
Una posició de servicis auxiliars, (TSA-1) composta per: un interruptor-fusible; un seccionador de tres posicions; un seccionador de dos posicions; tres terminals endollables; i testimonis de presència de tensió.   
Una posició de bateria de condensadors, composta per: un interruptor automàtic; un seccionador de tres posicions; un seccionador de dos posicions; tres transformadors d'intensitat toroïdals; tres terminals unipolars; i testimonis de presència de tensió.  
Dos posicions per a partició de barres amb cable, compostes per: un interruptor automàtic; un seccionador de dos posicions; tres transformadors d'intensitat; i nou terminals endollables.  
El desenrotllament final de la subestació seran tres mòduls independents de cel·les de 20 kV de 10 línies en cada un, ubicats en tres sales de MT independents, dins de l'edifici. El sistema quedarà completat, junt amb les bateries de condensadors, amb dos transformadors de servicis auxiliars (TSA-1 i TSA-2) de 22/0,420-0,242 kV i 250 kVA de potència. Connectada a les seues corresponents cel·les, s'instal·larà un conjunt de bateria de condensadors compactes d'instal·lació interior de 10,8 MVAr, formada per una bateria de 3,6 i una altra de 7,2 MVAr, treballant de forma escalonada.  
S'ha previst la instal·lació dels corresponents aparells de mesura, comandament control i proteccions, així com els sistemes de distribució de servicis auxiliars en corrent altern i corrent continu des dels respectius equips rectificadors-bateria. Són de tipus interior, ubicats en quadros i armaris situats en les sales d'edifici on s'instal·laran els sistemes de 220 i 20 kV, així com en la sala de control i comunicacions.  
Obra civil: la instal·lació comprén dos edificis subterranis paral·lels units entre si pels corresponents passos per a cables. L'edifici d'equips es dividix en dos zones, una corresponent a les dos sales de major altura que albergaran els sistemes de 220 kV i una altra de menor altura que contindrà els sistemes més reduïts i les sales de control i equips. Ambdós edificis disposaran d'un forjat per al pas de cables i instal·lacions.  
  
Pressupost: cinc milions vint-i-nou mil nou-cents dènou euros amb quaranta-sis cèntims d'euro (5.029.919,46 €).  
  
Segon  
Aprovar el projecte tècnic d'execució, firmat per tècnic competent, per a la construcció de les instal·lacions de transport secundari relacionades en el punt primer d'esta resolució.  
La present resolució queda sotmesa a les condicions següents:  
  
a) Segons el títol VII de la Llei 54/1997, de 27 de novembre, l'atorgament es fa sense perjudici de les concessions i autoritzacions que calguen, d'acord amb altres disposicions que resulten aplicables i en especial les relatives a l'ordenació de territori i al medi ambient.  
  
b) La instal·lació a executar complirà els reglaments tècnics aplicables a este tipus d'instal·lacions, i en particular el que establix el Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de transport d'energia elèctrica.  
c) Les instal·lacions hauran d'executar-se segons el projecte aprovat. En cas que siga necesari introduir modificacions respecte de la documentació presentada, el titular de la present resolució haurà de sol·licitar prèviament a esta Direcció General l'aprovació corresponent.  
  
d) El termini d'execució de l'obra serà de trenta-sis mesos comptador des de l'endemà d'aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a la finalització del dit termini, Iberdrola Distribución Eléctrica, SAU, podrà sol·licitar una ampliació concreta d'este per mitjà de sol·licitud motivada davant d'este òrgan directiu, i acompanyarà la documentació justificativa de la demora i del nou termini previst que sol·licite.   
e) El titular donarà compte de la terminació de les obres al Servici Territorial d'Energia de València als efectes de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent, que acreditarà que està d'acord amb els reglaments tècnics en la matèria, d'acord amb el que establix la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
f) L'Administració deixarà sense efecte la present resolució en qualsevol moment en què observe l'incompliment de les condicions imposades en esta.  
g) Les d'ordes mediambientals establides en la declaració d'impacte ambiental, d'11 de juny de 2012, del director general d'Avaluació Ambiental i Territorial de la Conselleria d'Infraestructures, Territori i Medi Ambient següents:  
1. En cas de produir-se qualsevol troballa d'índole arqueològica o paleontològica durant les obres, es paralitzaran estes i es comunicarà a l'administració competent.  
2. Hauran d'adoptar-se les condicions fixades en l'estudi d'integració paisatgística que acompanya el projecte, d'acord amb el contingut de l'informe de 10 de gener de 2011 del Servici de Paisatge.  
3. El tractament dels exemplars arboris existents en la parcel·la de la subestació transformadora es coordinarà amb el departament municipal competent.  
4. S'adoptaran els aspectes regulats en el Reial Decret 795/2010, de 16 de juny, en relació amb l'ús de gasos fluorats en la subestació transformadora.  
5. A la posada en marxa de la instal·lació, es realitzaran els mesuraments a l'efecte de comprovar les estimacions incloses en l'estudi d'impacte ambiental i en el projecte relatives a emissions sonores   
ANNEX I  
  
Relació de béns i de drets afectats del projecte: ST Parc de Capçalera 220/20 kV.   
Terme municipal de València, província València. (Instal·lacions de distribució).  
  
  
  
  
\* \* \* \* \* \* \* \*  
  
ANEXO I  
  
Relación de bienes y derechos afectados del proyecto: ST Parque de Cabecera 220/20 kV.   
Término municipal de Valencia,provincia Valencia. (Instalaciones de distribución)  
  
(auditoria acústica) i camps electromagnètics i el compliment dels valors establits en la normativa aplicable. Els resultats s'acompanyaran de les condicions de funcionament de la subestació (equips en funcionament, grau de càrrega, horari, etc.)  
6. Les accions incloses en el Programa de Vigilància Ambiental hauran de documentar-se, als efectes d'acreditar l'adopció i l'execució de les mesures preventives i correctores proposades i la comprovació de la seua eficàcia.  
7. Qualsevol modificació o ampliació del projecte presentat, hauran de ser comunicades a l'òrgan ambiental competent que establirà, si és procedent, l'aplicació de noves mesures correctores.  
  
Tercer  
Declarar, en concret, la utilitat pública per a l'establiment de les instal·lacions elèctriques de distribució autoritzades en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació de l'annex I, amb l'abast i els efectes previstos en l'article 56 de la Llei 54/1997, de 27 de novembre i els articles 157.1, 158, 159, 160 i 162.3 del Reial Decret 1955/2000, d'1 de desembre.  
  
Quart  
Publicar i notificar esta resolució, d'acord amb el que establix l'article 10 del Decret 88/2005, de 29 d'abril, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de notificació de la present resolució als titulars desconeguts o amb domicili ignorat o a aquells en què s'ha intentat la notificació i no s'ha pogut realitzar.  
  
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Economia, Indústria i Comerç en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 11 setembre de 2012.- El director general d'Energia: Antonio Cejalvo Lapeña.